Lee Emanuel

Lee Emanuel (født 24. januar 1985 i Hastings) er en engelsk langdistanseløper. Hans fremste internasjonale meritt er sølv på 3000 meter innendørs i 2015. 


== Idrettskarriere ==
2001-2006Emanuel var blant de fremste utøverne på 1500 meter i England som ungdom. Han kom på 6.-plass i U17-klassen ved det sørengelske mesterskapet i 2001 (SEAA Junior Championships), og 5.-plass ved ESAA-mesterskapet (ESAA National Track & Field Championships). Ved det britiske U17-mesterskapet (AAA Championships) kom han på 3.-plass, med ny personlig rekord på 4:00,20, bak Mark Shankey og Ahmed Ali. I 2002 kom han på 2.-plass ved det engelske skolemesterskapet, og i 2003 vant han 1500 meter ved det sørengelske mesterskapet. 

2007-2009I mars 2007 vant han det britiske universitetsmesterskapet (BUSA Championships) innendørs, og han kom på 3.-plass i utendørsmesterskapet i mai. Han kom også på 3.-plass ved det engelske U23-mesterskapet (England Athletics U23 & U20 Championships). Han satte personlig rekord på 1500 meter med 3:40,77 ved Sun Angel Track Classic	i USA i 2008. Han deltok også ved NCAA-mesterskapet i friidrett 2008, da han gikk ved New Mexico University, men kom på 7.-plass i sitt innledningsheat, og gikk ikke videre i konkurransen. 
Året etter vant han 1 mile ved NCAA-mesterskapet i friidrett innendørs 2009, og han vant 800 meter innendørs ved Mountain West Conference i Colorado. Ved NCAA-mesterskapet utendørs 2009 kom han på 3.-plass på 1500 meter. Han satte personlig rekord med tiden 3:37,25 ved Payton Jordan Cardinal Invitational i mai 2009. Han vant 1500 meter ved lagkonkurransen British Athletics League Premiership. Ved det britiske mesterskapet i friidrett 2009 (Aviva World Trials & National Championships) kom han på 2.-plass, kun slått av Jermaine Mays. Emmanuel løp her på 3:41,82, men greide ikke kvalifiseringskravet (3:36,20 / 3:39,30), og ble derfor ikke med til VM. 

2010-20122010 startet med seier og personlig rekord på 1 mile innendørs, med tiden 3:57,62, ved Indiana Relays i Bloomington i Indiana i januar, og en 3.-plass på 800 meter ved Cherry and Silver Invitational i Albuquerque. Han vant både 800 meter og 1500 meter ved Mountain West Conference-mesterskapet innendørs, og han fikk 1.-plass på 1500 meter og 2.-plass på 800 meter ved Mountain West Conference-mesterskapet utendørs. På 800 meter utendørs satte han personlig rekord med tiden 1:49,46 i dette mesterskapet. 
Ved NCAA-mesterskapet innendørs (Divisjon 1) vant han 1 mile, og han kom på 12.-plass på 3000 meter. Han vant også 1500 meter ved Mountain West Conference-mesterskapet utendørs, der han også kom på 2.-plass på 800 meter. Han kom på 5.-plass på 1500 meter ved det britiske mesterskapet i 2010, som også var EM-uttak, og ble derfor ikke med til EM i friidrett 2010. Ved Samveldelekene 2010 løp han 5000 meter, og kom på 19.-plass. 
Hen løp 1500 meter ved det britiske mesterskapet i 2011, men ble slått ut i innledningsheatet. Også i 2012 ble han slått i innledningsheatet på 1500 meter ved det britiske mesterskapet og OL-uttaket. 

2013-2014Emanuel kom på 2.-plass på 1500 meter ved det britiske mesterskapet innendørs i februar 2013. Ved British Grand Prix i friidrett innendørs en uke senere kom han på 3.-plass på 3000 meter, med ny personlig rekord på 3000 meter innendørs på 7:51,46. Han kom også på 3.-plass på 1500 meter ved det britiske mesterskapet utendørs i 2013, bak Chris O'Hare og James Brewer. Han satte personlig rekord på 1500 meter i juli, med 3:36,55 ved Memorial Leon Buyle i Belgia. 
2014 startet med seier på 1 mile New Balance Games, som er et innendørsstevne i New York, der han satte personlig rekord med tiden 3:54,30. I februar vant han 1500 meter ved det britiske innendørsmesterskapet i friidrett, og ble tatt ut til VM i friidrett innendørs 2014 i Sopot i Polen. I VM løp han på 3:48,09, som var 19. beste tid, og gikk dermed ikke videre til finalen. Han deltok ved British Athletics League Premiership, og kom der på 5.-plass på 800 meter og 3.-plass på 1500 meter. I august deltok han også ved Samveldelekene 2014, men ble slått ut i innledningsheatet med 11. beste tid. 

2015Den 14. februar 20215 ble han britisk mester på 3000 meter innendørs. Ved Sainsbury's Indoor Grand Prix i Birmingham en uke senere kom han på 6.-plass med ny personlig rekord på 3:35,66. Han representerte Storbritannia ved EM i friidrett innendørs 2015 i Praha, der han kom på 2.-plass på 3000 meter bak Ali Kaya, med ny personlig rekord på 7:44.48. 
Ved det britiske mesterskapet i juli kom han på 10.-plass på 1500 meter. 

2016Emanuel sesongåpnet med seier på 800 meter innendørs ved New Mexico Team Invitational, der han vant løpet. Han vant 3000 meter ved det britiske innendørsmesterskapet i februar 2016. 


== Referanser ==


== Eksterne lenker ==
(en) Lee Emanuel – Commonwealth Games Federation 
(en) Lee Emanuel – World Athletics 
(en) Lee Emanuel – Diamond League 
(en) Lee Emanuel – Track and Field Statistics